Bhakti Marga Slovensko

Bratislavská sangha
2025-03-27 17:00 - 22:00, 2025-03-20 17:00 - 22:00, 2025-03-13 17:00 - 22:00, 2025-03-06 17:00 - 22:00, 2025-02-27 17:00 - 22:00, 2025-02-20 17:00 - 22:00, 2025-02-13 17:00 - 22:00, 2025-02-06 17:00 - 22:00 (Europe/Bratislava) and 1 more date | Chillout Garden, Gunduličova 4, Bratislava
„Ak chcete duchovne rásť, buďte v spoločnosti sattvických ľudí, sanghy.“ – Paramahamsa Vishwananda
Na ceste Bhakti Marga vždy nájdete priateľa a podporu. V Bratislave sa pravidelne stretáva komunita ľudí, s ktorými sa môžete spojiť a stať sa jej súčasťou.
Kontaktná osoba:
Nandagopaldas
Ján Krupčík
j.krupcik@gmail.com
+421 944 256 333

Kurz oddaného
2025-03-22 13:00 - 15:00, 2025-03-15 13:00 - 16:00, 2025-03-08 13:00 - 16:00 | Zoom – videokonferencia | Ako sa pripojím k zoom videohovoru?
Milí oddaní, nasledovníci a priaznivci,
Srdečne vás pozývame na kurz oddaného, ktorý je nevyhnutným krokom pre tých, ktorí sa chcú dať iniciovať. Tento kurz, vedený učiteľmi BM akadémie, vás prevedie základmi filozofie, učením a hodnotami Paramahamsu Vishwanandu a Bhakti Margy. Počas štyroch sobôt sa zameriame na nasledovné témy:
8. MARCA 2025
Základy hinduizmu a hinduistické sväté písma:
Spoznajte korene múdrosti hinduizmu a pochopte hlboký význam textov śruti a smṛti.
15. MARCA 2025
Guru-tattva a základy vaišnavizmu:
Odhaľte vzťah medzi guruom a žiakom a naučte sa princípy vaišnavistickej tradície.
22. MARCA 2025
Štyri ramená Bhakti Margy a dharma:
Objavte základné piliere dharmy, ktoré nám priblížia dharmický spôsob života a oboznámte sa s hlavným rozdelením aktivít Bhakti Margy.
29. MARCA 2025
Bhagavad Gītā duchovný rád Bhakti Margy:
Preskúmajte večné posolstvá Bhagavad Gīty a oboznámte sa s významom duchovného rádu v Bhakti Marge.
PRE KOHO JE KURZ URČENÝ?
Kurz je otvorený úplne pre každého – nevyžadujú sa žiadne predchádzajúce znalosti. Ak ste už tento kurz absolvovali, pridajte sa znova a ponorte sa hlbšie do diskusií a zdieľania skúseností.
PRAKTICKÉ INFORMÁCIE
Kurz bude prebiehať online cez Zoom, takže sa môžete pripojiť z pohodlia domova. Link na pripojenie vám bude zaslaný emailom po registrácii.
Potvrďte svoju účasť na každom kurze zvlášť hore cez RSVP, na meeting budú vpustení len zaregistrovaní účastníci.
DOBROVOĽNÝ PRÍSPEVOK
Vaše príspevky za účasť na kurze sú vrelo vítané.
CHCEM PRISPIEŤ
Tento kurz je nielen cestou k iniciácii, ale aj príležitosťou na prehĺbenie vášho pochopenia duchovného života.
Tešíme sa na vás.
S láskou a oddanosťou,
Učitelia Bhakti Marga akadémie
KONTAKT
Registrácia
Ranganayaki
registracia@bhaktimarga.sk

Vzdelávanie
2025-03-17 20:00 - 21:00, 2025-03-03 20:00 - 21:00, 2025-02-17 20:00 - 21:00, 2025-02-03 20:00 - 21:00 | Zoom – videokonferencia | Ako sa pripojím k zoom videohovoru?
Milí oddaní, nasledovníci a priaznivci,
Srdečne vás pozývame vzdelávať sa pod vedením učiteľov BM Academy na témy hinduizmu, vaišnavizmu, svätých písiem a mnoho iných dôležitých tém, ktoré sa zídu na vašej duchovnej ceste.
Pre tých z vás, ktorí sa nemôžu zúčastniť osobne ponúkame online vysielanie. Pripojiť sa môžete v uvedenom čase a následne každý pondelok párneho týždňa v rovnakom čase tu:
Join Zoom Meeting
https://us06web.zoom.us/j/81129644360
Meeting ID: 811 2964 4360
Nie je nutné mať žiadne poznatky v daných oblastiach vopred a vítaní sú taktiež aj ľudia, ktorí majú už poznatky, môžeme diskutovať viac do hĺbky.
Tešíme sa na každého účastníka, ktorý má chuť dozvedieť sa niečo viac!

Kurz jagne
2025-03-15 16:00 - 19:00 | Levice, Levice, Levice
Jagňa je tradičný hinduistický rituál, ktorý sa praktizuje v Indii už po tisícročia. Je to obrad alebo modlitba, ktorá sa vykonáva s cieľom budovania si vzťahu s Bohom a uctievania. Prináša do života požehnanie a prosperitu.
Pri jagni sa zvyčajne používajú rôzne druhy materiálov, ako napríklad obilie, strukoviny, bylinky, kvety, vonné tyčinky, ovocie a iné predmety symbolizujúce rôzne božské vlastnosti. Jagňa má viacero účelov a výhod. Jej cieľom je posilňovať duchovné spojenie s božstvom a pomáhať dosiahnuť vnútorný pokoj a harmóniu. Taktiež sa verí, že prináša požehnanie a ochranu, a pomáha odstraňovať negatívne energie a prekážky zo života. Ľudia často ju vykonávajú aj ako vďačnosť božstvu za starostlivosť a lásku.
V širšom kontexte je jagňa považovaná aj za spoločenský rituál, pretože môže byť vykonávaná nielen jednotlivcami, ale aj rodinami, komunitami alebo dedinami. Týmto spôsobom sa zdôrazňuje dôležitosť spoločného duchovného života a podpora zdravého a harmonického vzťahu medzi ľuďmi.
Študenti kurzu jagne sa zoznámia s rôznymi aspektmi tohto rituálu. Budú sa učiť o správnych postupoch, príprave a význame jednotlivých krokov. Tiež sa dozvedia o význame jednotlivých symbolických predmetov a ich vzťahu k hinduistickej kozmológii a filozofii. Študenti sa tiež naučia mantry a mudry (symbolické gestá), ktoré sa používajú počas rituálu.
Okrem praktických aspektov budú študenti kurzu jagne tiež preskúmavať duchovný a filozofický význam tohto rituálu. Budú sa venovať významu obetovania, posvätnosti obradu a úlohe modlitby a oddanej služby v hinduistickom náboženstve.
Naučiť sa a praktizovať jagňu prináša mnoho výhod. Okrem získania hlbokej osobnej skúsenosti a pripojenia k Bohu, môže pomôcť aj pri získavaní vnútornej sily, disciplíny a vytrvalosti. Tiež môže prispieť k rozvoju súcitu, vďačnosti a vnímania jednoty so všetkým živým.
Kurz je vyučovaný zrozumiteľným spôsobom tak, aby ste vedeli ihneď doma sami začať robiť obrad. Súčasťou kurzu je detailný manuál, v ktorom nájdete krok za krokom návod ako postupovať. Zároveň dostanete audio nahrávky mantier a video záznam.
POŽIADAVKY NA ABSOLVOVANIE KURZU JAGNE:
– absolvovanie kurzu abhišékamu
– praktizovanie abhišékamu minimálne 3 mesiace
POŽIADAVKY NA VYKONÁVANIE JAGNE:
– vlastný púdžá set a náčinie predstavené počas kurzu (dostupné v Bhakti Shope)
Možnosť zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
Ak spĺňate podmienky na zľavu, kontaktujte Ranganayaki pre získanie zľavového kupónu, ktorý si môžete uplatniť pri registrácii na kurz. Zľavu je potrebné odkomunikovať pred registráciou.
KONTAKTY
Registrácia, platba, informácie o mieste konania
Ranganayaki
registracia@bhaktimarga.sk
Obsah kurzu, pripojenie na online kurz – asistent učiteľa
Devakinandana Dasi
ritualy@bhaktimarga.sk
+421 904 947 805

Jogové popoludnie
2025-03-14 14:00 - 19:00 | Holíč, Active club, Školská 3031, Holíč
Srdečne vás pozývame na jogové popoludnie v Holíči.
PROGRAM:
14.00 Spoločné cvičenie Atma Kriya Yogy – len pre iniciovaných krijá-jogínov
15.00 Babaji Surya Namaskar
18.00 OM Chanting
Atma Kriya Yoga je komplexný jogový systém, ktorý pomáha ponoriť sa do srdca a spojiť sa s Bohom. Pozri viac informácií tu: Atma Kriya Yoga.
Babaji Surya Namaskar sa nazýva aj modlitba v pohybe. Pomáha zjednotiť telo, myseľ a ducha spojením úcty a uvedomenia si Boha prastarým súborom 14 jogových pozícií.
Jednoduché každodenné cvičenie 6 – 8 kôl denne môže poskytnúť rovnaký úžitok ako 45 minútové cvičenie hatha jogy: silu, pozitívny tok energie a jasnú myseľ. Cvičenie trvá iba niekoľko minút denne, tradične sa cvičí pri východe slnka, takže zvyšok dňa budete mať k dispozícii na to, čo je pre vás dôležité.
Učí sa naozaj rýchlo. Pomôže vám zaviesť si jednoduchú rutinu v živote, ktorá vám dá nielen pružnosť a zdravie ale prinesie úctu a vďačnosť do každého dňa.
OM Chanting je skupinová rezonančná technika vibrácie óm. Viac o OM Chantingu si prečítajte tu: OM Chanting.

Kurz čantovania: Nárájena upanišad
2025-03-02 16:00 - 19:00 | Zoom – videokonferencia | Ako sa pripojím k zoom videohovoru?
S veľkou radosťou vás pozývame na kurz venovaný textu Nárájena upanišad, ktorý oslavuje Nárájenu ako najvyššiu realitu. Kurz nás zavedie do tajomstiev oddanosti, vedomia a prepojenia s Najvyšším.
Na tomto kurze sa ponoríme do samotného srdca textu Nárájena upanišad, aby sme pochopili jeho význam a silu. Budeme pracovať na správnej výslovnosti posvätných veršov, aby sme nielen rozvíjali presnosť v čantovaní, ale aj maximálne precítili jeho duchovnú hĺbku. Naučíme sa čantovať verše s dôrazom na svaru (melodické variácie), čím naše čantovanie získa plynulosť a harmóniu.
Čo môžete očakávať?
• Pochopenie duchovného významu Nárájena upanišad.
• Správnu výslovnosť a čantovanie sanskritských veršov.
• Prácu s rytmom a melódiou pri čantovaní.
• Ponorenie sa do posvätného zvuku a jeho transformačnej sily.
• Prehĺbenie vašej oddanosti a spojenia s Nárájenom.
Každý účastník kurzu dostane latinský prepis textu, aby si mohol verše precvičovať aj po skončení kurzu, a audio nahrávku, ktorá vám pomôže zdokonaľovať vaše čantovanie. Kurz bude prebiehať online, takže sa môžete zúčastniť z pohodlia svojho domova.
Nezmeškajte túto jedinečnú príležitosť preniknúť do tohto posvätného textu a objaviť jeho milosť cez zvuk a vibráciu starodávnych posvätných slov.
Ste pripravení otvoriť svoje srdce a myseľ duchovnému poznaniu? Vaša cesta sa začína práve teraz!
Úroveň pokročilý
Možnosť zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
Ak spĺňate podmienky na zľavu, kontaktujte Ranganayaki pre získanie zľavového kupónu, ktorý si môžete uplatniť pri registrácii na kurz. Zľavu je potrebné odkomunikovať pred registráciou.
KONTAKTY
Registrácia, platba:
Ranganayaki
registracia@bhaktimarga.sk
Obsah kurzu, informácie o mieste a priebehu kurzu:
Devakinandana Dasi
+421 904 947 805
ritualy@bhaktimarga.sk

Spoločné cvičenie Atma Kriya Yogy
2025-03-02 10:00 - 11:30 | Zoom – videokonferencia | Ako sa pripojím k zoom videohovoru?
Pozývame vás na spoločné cvičenie Atma Kriya Yogy. Počas tejto aktivity sa môžeme navzájom prepojiť, zažiť lásku a hĺbku krije spoločnou online praxou.
Vrelo odporúčané skupinové cvičenie Atma Kriya Yogy, uľahčuje koncentráciu na svoju prax. Zároveň je úžasné vedieť, že rodina krijá jogínov cvičí súčasne s vami.
Zamerajte sa na lásku vo vašom vnútri a pripojte sa k nám.
Ak by ste chceli finančne podporiť Bhakti Marga Slovensko, môžete tak urobiť na účet [REDACTED]. Do poznámky prosím uveďte DAR alebo môžete príspevok odoslať cez platobnú bránu tu: https://bhaktimarga.sk/dary/financne-dary/
K online cvičeniu sa môžete pripojiť cez aplikáciu Zoom tu: https://us06web.zoom.us/j/84187032004
Meeting ID: 841 8703 2004

Modlitba za svet
2025-02-28 16:00 - 16:30
„Modlitba je jedna z najkrajších vecí, najmä keď sa môžeme modliť nie za seba, ale za iných… Modlitba je niečo, čo z vás vyžaruje. Modlitba neznamená byť na kolenách, že len tak sa môžete modliť. Nie. Modlitba je každý okamih vášho života, keď ste, keď viete, že Boh je s vami! Všade sa s Ním môžete rozprávať! Kdekoľvek Ho môžete zavolať!“
Paramahamsa Vishwananda
Keď sa ľudia spoja so zámerom pomôcť iným, Boh je istotne s nimi. Takto sa môžeme každý mesiac spojiť a modliť sa za ľudí, miesta, ktoré to potrebujú, za celú Matku Zem.
Paramahamsa Vishwananda vedie vždy 30. dňa v mesiaci (vo februári 28) spoločnú modlitbu online cez YouTube. K modlitbe sa môžete pripojiť cez jeho YouTube kanál, alebo, ak potrebujete tlmočenie, cez zoom.
Ako sa pripojiť cez zoom?
Stačí kliknúť na tento link:
https://us06web.zoom.us/j/83655424813?pwd=[REDACTED]
Alebo zadať číslo mítingu a heslo:
Meeting ID: 836 5542 4813
Passcode: [REDACTED]
Sledujte nás na našich sociálnych sieťach pre prípad zmeny.
Zaslanie mien ľudí, za ktorých sa chcete modliť
Ak poznáte niekoho, kto potrebuje modlitbu, môžete poslať mená cez tento link: POSLAŤ MENÁ. Mená týchto ľudí budú čítané počas modlitby v ášrame Shree Peetha Nilaya.

Kurz čantovania: Bhagavad Gítá – Purušóttama joga
2025-02-23 16:00 - 19:00 | Zoom – videokonferencia | Ako sa pripojím k zoom videohovoru?
S veľkou radosťou vám predstavujeme úplne nový cyklus čantovania: Bhakti čantovanie. Prvá časť z piatich bola venovaná výslovnosti, najmä dlhým a krátkym samohláskam v sanskrite. Druhá časť sa bude venovať rytmu a veršom čantovania.
Na kurze sa naučíme čantovať mantry Bhagavad gīty, z 15. kapitoly Puruṣottama-yoga.
Zámerom cyklu kurzov bhakti čantovania je viesť študentov od úplných začiatočníkov, postupne ich previesť náročnejšími prvkami čantovania, až po zvládnutie umenia čantovania. Začneme s intenzívnou prácou na správnej výslovnosti – varṇa, s dôrazom na krátke a dlhé samohlásky, čo vytvorí pevné základy pre ďalší postup. Následne sa pohneme do sveta čanda – rôznych druhov veršov, kde sa oboznámime s rôznymi druhmi veršov a ich očarujúcim rytmom. Aby bola čantovacia zmes hotová, pridáme hru s tónmi – svara, čím čantovanie nadobudne výnimočnú hladkosť a harmóniu. V nadväzujúcich kurzoch sa budeme venovať modlitbám Bhakti Margy. Budeme prehlbovať oddanosť ku guruovi, precvičíme si šruti mantry a napokon cyklus ukončíme štúdiom ďalšieho druhu textov, zvaného smrti.
Online kurzy, ktoré sa konajú v mesačných intervaloch, si môžete vychutnať v pohodlí svojho domova. Ako bonus navyše, dostanete aj prepis textu do nášho jednoduchého písma (latinky), aby ste mohli svoje vedomosti posilniť aj po skončení kurzu. A samozrejme, nezabudli sme ani na audio nahrávky, ktoré vám budú vernými spoločníkmi na vašej ceste za zvukom a vibráciou čantovania.
Tak neváhajte a pripojte sa k nám a tomuto jedinečnému dobrodružstvu poznania a prehĺbenia vašej duchovnej cesty. Získať nové zručnosti a prebudiť skrytý potenciál vo vašej duši ešte nikdy nebolo tak lákavé! Získajte jedinečnú šancu preniknúť do hlbín bhakti čantovania a nechajte sa očariť jeho kúzelnou esenciou.
Ste pripravení? Vaša cesta čantovania sa začína práve teraz!
úroveň 1 – úplný začiatočník alebo mierne pokročilý, ktorý si chce upevniť základy
KONTAKTY
Registrácia, platba
Ranganayaki
registracia@bhaktimarga.sk
Obsah kurzu, informácie o mieste a priebehu kurzu
Devakinandana Dasi
+421 904 947 805
ritualy@bhaktimarga.sk

Kurz Bhagavad Gíty, Kapitola 18 – Cesta k oslobodeniu - 2. časť
2025-02-23 10:00 - 12:30 | Zoom – videokonferencia | Ako sa pripojím k zoom videohovoru?
Prednáška, otázky a odpovede, diskusia
Pred tisíckami rokov bolo na obrovskom bojovom poli uprostred chaosu, neistoty a strachu ľudstvu dané najvyššie poznanie, známe ako Bhagavad Gítá.
Toto poznanie je aktuálne aj v súčasnom svete, v súčasných podmienkach, pre súčasných ľudí. Pozývame vás na spoločné prechádzanie jednotlivými kapitolami Bhagavad Gíty s komentármi Paramahamsu Vishwanandu. Každý mesiac si prejdeme jednu kapitolu. Veľkou výhodou pre každého bude, ak bude mať danú kapitolu prečítanú. Môžete si tiež pripraviť svoje otázky, ktoré potrebujete zodpovedať alebo si vyjasniť. Vítaní sú, samozrejme, aj tí, ktorí ju ešte nečítali.
18. kapitola predstavuje zhrnutie celej Gíty, preto je rozdelená na dve stretnutia. 1. časťou vás v januári previedol Upendra a úplný záver bude vo februári od Rádhi. Ako to s Ardžunom dopadlo? Príďte a dozviete sa.
Kurz je bez registrácie, zadarmo, príspevky sú vítané. Platobnú bránu alebo informácie o možnosti poslania príspevku bankovým prevodom nájdete tu: https://bhaktimarga.sk/podporte-nas/
Pripojiť sa môžete tu: https://us06web.zoom.us/j/86159587404

Kurz Atma Kriya Yogy Košice
2025-02-22 11:00 - 2025-02-23 13:00 | Košice – Barca, Borodáčova 5, Borodáčova 5, Košice
Atma Kriya Yoga je silný súbor techník, ktoré vám pomôžu rýchlo napredovať na vašej duchovnej ceste. Iniciácia, šaktipát, je dôvodom, prečo je v súčasnosti najsilnejším dostupným druhom jogy. Tieto cvičenia vám poskytnú voľnosť a flexibilitu na vytvorenie každodennej praxe dokonale prispôsobenej vášmu životnému štýlu.
Na kurze sa naučíte tieto techniky:
Džapa – čantovanie prastarej sanskrtskej modlitby (mantry) naladí celú vašu bytosť na jej silné vibrácie a umožní prebudenie božských kvalít.
Meditačné techniky – koncentrácia a sústredenie vám pomôžu zaviesť sebauvedomovanie do vašich každodenných činností, aby ste mohli transcendovať dualitu ľudskej existencie.
Joga zvuku – počúvanie symfónie vnútorných mystických zvukov vychádzajúcich zo srdcovej čakry posilní vašu intuíciu.
OM Chanting – skupinové čantovanie vytvorí harmóniu, pokoj a mier pre vás, ostatných a okolie.
Pránájáma (dychové cvičenie) – pozorovanie a ovládanie dychu nastolí fyzickú a energetickú rovnováhu.
Ásany – päť fyzických jogových pozícií podporí vašu meditačnú prax, posilní imunitný systém a zvýši fyzickú vitalitu.
Mudry – joga prstov zjednotí energiu vášho tela, aby ste mohli dosiahnuť svoj duchovný cieľ.
Hlavná krijá – táto čakrová meditácia vám pomôže zvyšovať vaše vedomie, zjednocovať telo a dušu a spaľovať jeden rok karmy pri každom nádychu či výdychu.
Ochranný štít – vyzdvihnutie vibrácie energetických centier, vás ochráni pred negativitou a dovolí, aby cez vás žiarilo viac Božieho svetla.
9 foriem bhakti – každá technika rozvíja rôzne formy bhakti – lásky k Bohu – privedie vás bližšie k realizácii.
Súčasťou kurzu je:
Iniciácia – šaktipát
Atma Kriya Yoga študijný manuál s presnými pokynmi a obrázkami každej techniky
Certifikát
JE PRE MŇA ATMA KRIYA YOGA VHODNÁ?
Na to, aby ste sa mohli začať učiť a praktizovať Atma Kriya Yogu, musíte mať viac ako 16 rokov.
Cvičenia zahŕňajú niekoľko fyzických jogových pozícií. Ak máte nejaké fyzické zranenia alebo obmedzenia, prosím, konzultujte to s vaším lekárom, aby ste sa uistili, že môžete bez obáv cvičiť jogu. Váš učiteľ Atma Kriya Yogy vám pomôže s prispôsobením cvičenia.
Ak máte srdcové či mentálne problémy, prosím, kontaktujte kvalifikovaného učiteľa, aby zistil, či je pre vás vhodné cvičiť. Rovnako urobte, ak ste práve v období tehotenstva.
Atma Kriya Yoga môže očisťovať rôznymi spôsobmi: fyzicky, emocionálne a duchovne. Je dôležité to vedieť a byť ochotný urobiť skutočné zmeny vo svojom živote.

“KEĎ STE INICIOVANÍ DO ATMA KRIYA YOGY A DOSTALI STE ŠAKTIPÁT, VO VAŠOM VNÚTRI SA AKTIVUJE INÝ KANÁL. TENTO KANÁL JE MILOSŤ A POŽEHNANIE VŠETKÝCH GURUOV, MUDRCOV A SVÄTCOV Z LÍNIE, KTORÉ PRÚDIA Z MAJSTRA NA ŽIAKA ALEBO Z MAJSTRA NA UČITEĽA A POTOM Z UČITEĽA NA ŽIAKA.”
Paramahamsa Šrí Svámí Vishwananda

Máte záujem, ale nevyhovuje vám čas?
Žiaden problém. Ak vám tento dátum a čas nevyhovuje, kontaktujte Atma Kriya Yoga učiteľa a dohodnite si náhradný termín. Učitelia majú možnosť učiť všetky techniky počas jedného stretnutia alebo rozdeliť učenie na niekoľko týždňov, čo poskytne viac času na cvičenie. Radi s vami naplánujú kurz, ktorý vám bude najviac vyhovovať.
Pobyty a cvičenia
Spoločné cvičenie v skupine zosilňuje účinky cvičenia a buduje pocit spolupatričnosti ku komunite s rovnakými záujmami. V niektorých mestách sa organizujú takéto pravidelné cvičenia alebo aj celoslovenské pobyty, počas ktorých si môžete objasniť techniky a upevniť a udžať svoju prax po dlhú dobu. Kontaktujte učiteľa Atma Kriya Yogy vo vašom okolí, ktorý vám povie, čo je práve k dispozícií.
Možnosť zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
Ak spĺňate podmienky na zľavu, kotaktujte Ranganayaki pre získanie zľavového kupónu, ktorý si môžete uplatniť pri registrácii na kurz. Zľavu je potrebné odkomunikovať pred registráciou.
KONTAKTY
Registrácia, platba, zľava
Ranganayaki
+421 948 046 779
registracia@bhaktimarga.sk
Obsah kurzu, informácie o mieste a priebehu kurzu
Panchali Dasi
+421 915 092 404
sadhana@bhaktimarga.sk

Kreatívna meditácia so Sri Yantrou
2025-02-16 15:00 - 18:00 | Mierové námestie 11, Zlatá Ruža II, Malacky
Podmienky zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
Sri Yantra je najmocnejšia geometrická forma, ktorá v sebe nesie božskú energiu. Predstavuje podstatu stvorenia a matricu vesmíru. Prístupom k tejto energii v deviatich krokoch sa zladíme s prirodzeným tokom života a vstúpime do vzťahu s Božskou Matkou.
Pozoruhodným aspektom Sri Yantry je jej schopnosť transformovať negatívnu energiu v nás a v našom okolí na pozitívnu energiu. Keď ju umiestnime určitým smerom, prináša duchovný prospech a materiálnu prosperitu. Táto tajná geometria obnovuje rovnováhu a vitalitu a môže sa používať na liečebné účely.
Ako ľudské bytosti sme mikrokozmami univerzálneho makrokozmu a Sri Yantra je prítomná aj v nás. Maľovaním, kreslením alebo meditáciou o nej môžeme získať kontrolu nad svojou mysľou a zvýšiť vibrácie celého tela.
Pripravte sa na introspektívnu cestu, ktorá vás zavedie späť do jadra vášho srdca.
„Sri Yantra vám dáva všetky dobré vlastnosti, ktoré potrebujete na dosiahnutie najvyššieho cieľa života.“
Paramahamsa Vishwananda
ČO OČAKÁVAŤ?
Kurz trvá tri hodiny a zahŕňa úvod do Sri Yantry, vysvetlenie techník a materiálov na maľovanie a meditáciu s farebnou vizualizáciou a afirmáciami krok za krokom. Tento kurz je jednoduchý, ale silný a nevyžaduje si žiadne predchádzajúce skúsenosti.
PODMIENKY ÚČASTI
Minimálny vek účastníka je 15 rokov.
Pri online účasti je potrebné zakúpiť vstupenku včas, najneskôr 4 pracovné dni pred kurzom, aby vám mohli byť zaslané materiály.
KONTAKTY
Registrácia, platba, informácie o mieste konania
Ranganayaki
registracia@bhaktimarga.sk
Obsah kurzu – učiteľ
Saumya Dasi
+421 903 110 111
saumyadasi@bhaktimarga.sk

Oslava Šivarátri
2025-02-15 17:00 - 23:00 | Trnava, Pasáž Aurora, Štefánikova 5,, Trnava, Slovakia (Slovak Republic)
Džai Gurudév!
Trnavská sangha si vás týmto dovoľuje všetkých pozvať na prežitie spoločnej oslavy Pána Šivu – Šivarátri. Práve Šivarátri je časom transformácie, kedy si pripomíname, že každá temnota, bez ohľadu na jej intenzitu, obsahuje potenciál pre transformáciu a zrodenie nového svetla.
Šivarátri je čas úprimnej modlitby k Pánovi Šivovi o pomoc s našou transformáciou a dosiahnutím realizácie. Keď ho kúpeme vo forme lingamu, čistí naše vnútorné nečistoty a prebúdza v nás oddanosť, aby sme si mohli v našich srdciach opäť raz uvedomiť našu podstatu a uvidieť Boha, teda toho, kto sa denno-denne o nás stará vo všetkých aspektoch, kedykoľvek a kdekoľvek sme, bez ohľadu na to, či si na Neho spomenieme alebo nie.
Šiva je čisté vedomie. Je to najväčší bhakta – oddaný Najvyššieho Pána, pretože neustále medituje o Pánovi Nárájenovi – Bohu, napriek tomu, že sám Šiva je uctievaný. Šiva je známy ako Pán ničenia, avšak nie v negatívnom ponímaní, ale v ponímaní rozpustenia mysle. A presne to každý z nás potrebuje, aby sa v nám srdci prebudila čistá láska. Pán Šiva prostredníctvom svojej milosti ničí našu pýchu, ego a všetky negatívne vlastnosti, aby mohla v našich srdcia rásť bhakti a my by sme sa mohli povzniesť a dosiahnuť Lotosové Nohy Pána Nárájenu.
„Šiva neustále sedí v meditácii, čo reprezentuje to, že sa naša myseľ musí upokojiť. Pokiaľ sa naša myseľ potuluje kade-tade, vždy budeme nešťastní a znova sa sem vrátime. Keď sa však naučíme myseľ upokojiť, keď sa naučíme odovzdať ju Pánovi, iba vtedy sa nám On sám ukáže. Toto je podstatou Šivarátri – odovzdanie mysle a jej upriamenie na Boha a na Jeho Božie mená. Očistite sa. Očistite svoju myseľ. V skratke, to je Šivarátri, nič iné.“
Paramahamsa Vishwananda

Bhakti Marga: 4 cesty k Bohu
2025-02-09 17:00 - 18:00 | Mierové námestie 11, Zlatá Ruža II, Malacky
Keď ste sa dostali až sem, pravdepodobne hľadáte v živote niečo viac, niečo oveľa zmysluplnejšie, niečo, čo vás naplní a pomôže vám prekonať životné výzvy.
Bhakti je láska a oddanosť k Bohu. Život bhakti je cesta vedomého milovania Boha, nielen tak povrchne, ale hlboko v našich srdciach v každom okamihu života.
Paramahamsa Vishwananda učí, že realizácia Boha je najvyšším účelom ľudskej existencie. Je tu, aby nás touto cestou viedol, aby nám pomohol žiť bhakti rozvíjaním nášho jedinečného osobného vzťahu s Bohom.
Skutočné poznanie a úprimné praktizovanie dokáže človeka priviesť k sebarealizácii, kedy zažívate svoju vlastnú božskosť. No tu to nekončí.
Za tým sa nachádza realizácia zdroja samotného života v celom stvorení. Toto nazývame plná realizácia alebo realizácia Boha. Realizácia Boha je dôležitá, oslobodí vás z kolobehu narodenia a smrti. Vďaka nej uvidíte večnú realitu všetkého.
Bhakti Marga poskytuje jedinečný celostný štvorzložkový prístup s koreňmi v duchovných tradíciách, overených časom.
Účasť na prednáške je bezplatná, dobrovoľné príspevky sú vítané.
Chcem prispieť
Nájdete nás na Mierovom námestí 11, Zlatá Ruža II, na poschodí.

Jogové popoludnie
2025-02-07 13:00 - 19:00 | Holíč, Active club, Školská 3031, Holíč
Podmienky zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
Srdečne vás pozývame na jogové popoludnie v Holíči.
PROGRAM:
13.00 Spoločné cvičenie Atma Kriya Yogy – len pre iniciovaných krijá-jogínov
14.00 Mudry 1
16.00 Mudry 2
18.00 OM Chanting
Atma Kriya Yoga je komplexný jogový systém, ktorý pomáha ponoriť sa do srdca a spojiť sa s Bohom. Pozri viac informácií tu: Atma Kriya Yoga.
Mudry sú energetické gestá rúk a tela. Ich účelom je prečistenie vašich energetických dráh, ktoré podporujú váš duchovný rast. Pomáhajú vám tiež byť silnejší a fyzicky v rovnováhe. Každá mudrá aktivuje, prečisťuje a vyvažuje elementy vo vašom tele svojím vlastným spôsobom. Prehlbujú vaše fyzické, emocionálne a duchovné zdravie a zlepšujú tok energie, harmonizujú a posilňujú vás vo vašom každodennom živote.
Na kurze MUDRY 1 sa naučíte mudry na:

zlepšovanie koncentrácie a pamäte
dosahovanie duchovných cieľov a odstraňovanie prekážok na ceste
podporu zdravého srdca
bezpodmienečné milovanie
prečisťovanie pľúc, pomoc pri nespavosti
rozvíjanie súcitu
odpúšťanie
prečisťovanie toku energie
umocňovanie Božích darov
rozpúšťanie ega a pýchy

Na kurze MUDRY 2 sa naučíte mudry na:

pokoru, toleranciu, súcit, lásku a trpezlivosť
pozitivitu, sebavedomie, prekonávanie stresu a problémov v živote
šťastie, radosť, charizmu
zdravé telo a fyzickú silu
sústredenosť, zameranosť a oddanosť
splnenie prianí
priťahovanie toho, čo chceme
odstránenie strachu, stresu a hnevu z mysle
umocňovanie Božích darov
rozpúšťanie ega a pýchy

Sú pre mňa mudry vhodné?

Kurzy mudier sú otvorené pre všetkých.
Nie sú žiadne vekové obmedzenia, mudry môžu praktizovať aj deti.
Keďže mudry využívajú vaše vlastné telesné energie, nemajú žiadne zdravotné obmedzenia.

OM Chanting je skupinová rezonančná technika vibrácie óm. Viac o OM Chantingu si prečítajte tu: OM Chanting.

Bhagavad Gítá: Kto som?
2025-02-02 17:00 - 18:00 | Mierové námestie 11, Zlatá Ruža II, Malacky
Bhagavad Gítá je nadčasová kniha, rozhovor medzi Pánom Krišnom a Ardžunom, Bohom a každým jedným z nás. Pán Krišna vedie Ardžunu k spoznaniu svojho skutočného Ja, k podstate bytia, k objaveniu zmyslu života.
Bhagavad Gíte sa v Malackách venujeme každú prvú nedeľu v mesiaci.
Na tejto prednáške sa dozviete, ako Pán Krišna odpovedá na základnú životnú otázku: Kto som?
Účasť na prednáške je bezplatná, dobrovoľné príspevky sú vítané.
Chcem prispieť
Nájdete nás na Mierovom námestí 11, Zlatá Ruža II, na poschodí.

Abhišékam Kírtan Prešov
2025-01-30 19:00 - 20:30 | Rheia Centrum, Levočská 6136/36, Prešov
Rituály majú svoje zvláštne čaro. Dokážu nás preladiť do väčšieho prepojenia s naším vnútrom a precítiť posvätnosť. Prinášame vám možnosť zažiť jeden z najkrajších védskych rituálov – abhišékam s brahmačarím, mladým mníchom Damodaraanandom, ktorý žije v hinduistickom ášrame (chráme) a práve je exkluzívne na návšteve svojho rodiska. Tešíme sa na vás vo štvrtok 30. 1. 2025.
Čo je abhišékam?
Abhišékam je posvätný očistný rituál, ktorý má hlboký duchovný význam. Pomáha všetkým zúčastneným prehĺbiť vzťah s božstvom a priniesť človeka bližšie k jednote s Bohom. Počas obradu kúpeme božstvo v piatich elementoch, ktoré sú ponúkané vo forme mlieka, jogurtu, ghí, medu a cukru. Tento silný obrad je prospešný nielen pre púdžarího (človeka vykonávajúceho obrad), ale aj pre prítomných ľudí a samotné prostredie, kde sa obrad vykonáva.
Duchovná sila mantier
Celý obrad bude sprevádzaný komorným spevom mantier naživo. Mantry v sebe nesú vysokú vibráciu a tým očisťujú naše jemnohmotné telá od nahromadených emócií a negativity z mysle či z prostredia, čo bude znásobené prebiehajúcim rituálom.
Kontakt (Informácie o cene, mieste konania)
Ivon
0902 091 036
anovi.lekcin@gmail.com
